રાજપીપલા: નર્મદા જિલ્લા પંચાયતમાં પ્રમુખ તરીકે કોંગ્રેસના દામુ વસાવા અને ઉપ પ્રમુખ તરીકે જેડીયુના વનીતા વસાવા બિનહરીફ ચૂંટાઇ આવ્યાં છે. ભાજપના બંને ઉમેદવારોને ફોર્મ પાછા ખેંચી લેતા બુધવારે ચૂંટણીની ઔપચારિકતા પુરી કરવામાં આવી હતી. કોંગ્રેસ તરફથી પ્રમુખ પદ માટે દામું વસાવાએ અને ઉપપ્રમુખ પદ માટે જેડીયું ( બિટીપી) ના વનિતાબેન વસાવાએ જ્યારે ભાજપ તરફથી પ્રમુખ પદ માટે કિરણ વસાવાએ તથા ઉપપ્રમુખ પદ માટે પર્યુશા વસાવાએ પોતાની ઉમેદવારી નોંધાવી હતી. પરંતુ ભાજપ તરફથી પ્રમુખ પદ માટેના ઉમેદવાર કિરણ વસાવાએ અને ઉપપ્રમુખ પદ માટેના ઉમેદવાર પર્યુશા વસાવાએ પોતાની ઉમેદવારી નિયત સમયમાં પરત ખેંચતા આજની ચૂંટણી ઔપચારિક બની ગઈ હતી.